Շատ հաճախ մեր հասարակության կողմից հնչում է կարծիք, որ գրեթե անհնար է խնայողություններ կատարել սպառողական ծախսերի ներկայիս հորձանուտում։ Սակայն, միեւնույն ժամանակ մեզանից շատերի տանը առկա է խնայատուփ (копилка), որտեղ շատ հաճախ նետում ենք մեզ մոտ առկա մանրադրամը։ Այսինքն, մենք ունենք սովորություն մեզ մոտ առկա գումարներից յուրաքանչյուր օր որոշակի գումար նետել այդ խնայատուփերի մեջ։ Դա հենց խնայողություն կատարելու սովորույթն է։ Այս առումով շատ կարեւոր է գիտակցել, որ խնայողություն կատարելու համար պետք չէ խնայել այնքան գումար, որքան մնում է ամսական ծախսերը կատարելուց հետո, այլ անհրաժեշտ է առաջին հերթին ամսական վաստակած գումարից մի կողմ դնել որոշակի գումար։